paragraph_text: Vijeće za obranu je oblik koordinacije tijela državne vlasti RH za usklađivanje stavova i donošenje zaključaka i preporuka iz područja obrane. Ovakva koordinacija je potrebna jer je po ustavu, kao ostatak nekadašnjeg polupredsjedničkog sustava za vrijeme predsjednika Tuđmana (1990. – 1999.), predsjednik RH vrhovni zapovjednik Oružanih snaga, iako je stvarna kontrola i operativa u rukama Vlade RH (Ministarstva obrane).